ASW ตั้ง “ดับบลิวเอชบี” ลุยธุรกิจสุขภาพ-ความงาม
ASW ตั้งบริษัทย่อยชื่อ “ดับบลิวเอชบี” ประกอบธุรกิจด้านสุขภาพและความงาม ทุนจดทะเบียน 1 ลบ.

6 ม.ค. 2565

บริษัท แอสเซทไวส์ จำกัด (มหาชน) หรือ ASW เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ตามที่ที่ประชุมคณะกรรมการบริษัท ครั้งที่ 7/2564 เมื่อวันที่ 11 พฤศจิกายน 2564 ได้มีมติอนุมัติการจัดตั้งบริษัทย่อยใหม่ ซึ่งบริษัทฯ ได้ดำเนินการจดทะเบียนจัดตั้งบริษัทย่อยแห่งใหม่กับกรมพัฒนาธุรกิจการค้า กระทรวงพาณิชย์เป็นที่เรียบร้อยแล้ว
โดยใช้ชื่อว่า บริษัท ดับบลิวเอชบี จำกัด ประกอบธุรกิจด้านสุขภาพและความงาม ทุนจดทะเบียน 1 ล้านบาท ประกอบด้วยหุ้นสามัญ 1 หมื่นหุ้น มูลค่าหุ้นละ 100 บาท ซึ่ง ASW ถือหุ้นร้อยละ 99.97